गोल्ड कोस्ट: 21वें कॉमनवेल्थ गेम्स में भारतीय मुक्केबाज मनीष कौशिक ने पांचवें दिन सोमवार को पुरुषों की 60 किलोग्राम स्पर्धा के क्वार्टर फाइनल में प्रवेश कर लिया। मनीष ने अंतिम-16 दौर में त्रिनिदाद एवं टोबैगो के मुक्केबाज मिशेल एलेक्जेंडर को 4-0 को करारी शिकस्त दी। मनीष ने अंतिम-16 में मिशेल पर अपना दबदबा बनाए रखा। मिशेल ने मैच में वापसी करने की काफी कोशिश की, लेकिन मनीष के पंच उन्हें काफी परेशान कर रहे थे और इस कारण उन्हें अंत में हार माननी पड़ी। क्वार्टर फाइनल में मनीष का मुकाबला जिस खिलाड़ी से होगा उसका नाम अभी तय नहीं हुआ है।